এসব সাত পাঁচ ভেবে ২০০৭ এ ওরা পুরো সময়টাই জেনডেস্ককে দিতে শুরু করলেন। বাড়তে থাকল সংস্থা। সংস্থা গতির স্বাদ পেল তখনই। ধীর লয়ে হলেও ক্রমাগত একটা অগ্রগতি চোখে পড়ল। কিন্তু বাইরের ফান্ড জোগাড় করাটাই সেক্ষেত্রে ভীষণ জটিল সমস্যা হয়ে উঠল। এবং একটা সময় অসম্ভবও ভাবতে শুরু করেছিলেন অনেকেই। কারণ সেই সময়টায় ডেনমার্কে বিনিয়োগের আবহাওয়া ছিল বেশ কঠিন। ফলে বাইরের টাকা নেওয়ার আর কোনও অবকাশ থাকল না। কিন্তু সংস্থা চালানোর জন্যে টাকা তো দরকার। এবার ওরা গেলেন বন্ধুদের কাছে, আত্মীয় স্বজনের কাছে হাত পাতলেন। এভাবেই শুরু হল জেনডেস্কের ভীত।